Elly Kasim

**Elly Kasim** (27 Sèptèmber 1944 - 25 Agustus 2021) èngghi panèka sorang penyanyè sè katoronan bhângsa Inḍonèsia sè segghut abhâkta laghu Minang. Salèrana jhughân ngalola wedding organizer khusus adhât Minang, kalabân lebel Elly Kasim Collection. Sajjhek 1961 sampè' 2007, salèrana ampon ngasèlaghi lebbi ḍâri 100 album solo otâba kompilasi

Elly Kasim adhingghâl dhunynya è Roma Sakè' MMC Kuningan, è arè Râbbhu, 25 Agustus 2021, jhâm 03.48 WIB.

## Karèr

### Awwâl Karèr
Elly sè lahèr kalabân asma Elimar panèka ḍâri ghi' kènè' ampon èkennalaghi ḍâ' ka musik sareng majhâḍi' lakè'èn, èngghi panèka Yanuar. Yanuar lakar pènter è ḍâlem amaèn harmonijm, saèngghâ salèrana dhâddhi pènter è ḍâlem tarèkan sowara.

Sampè' è sèttong arè, majhâḍi' lakè'èn makennalaghi kalabân Syamsul Arifin, èngghi panèka sorang pamimpin orkès Ganto Rio. Salèrana langsung agabung. Asareng Ganto Rio, Elly molaè aktif ongghâ pagghung. Namong, ta' abit ḍâri panèka Ganto Rio aobâ pamimpin ḍâri Syamsul Arifin ḍâ' Nuskan Sjarif. È bâkto sè abherng Orkès Ganto Tio asipaghi kaangghuy maso' ka depor rekkaman. Ganto Rio aobâ nyaman dhâddhi Kumbang Tjari.

Nyaman 'Kumbang Tjari' èkaollè ḍâri osolanna Elly. 'Kumbang Tjari, èngghi panèka juḍul laghu ghâbâyna Nuskan Sjarif sè èkèbâ sarebg Orkès Gumarang nalèkana Nuaskan Sjarif ghi' segghut abhânto orkès pionir pop Minang ka'rowa. Tor è bâkto ka'rowa jhughân Nuskan Sjarif, aparèng nyama anyar kangghuy Elly ḍâri sè awwâllâ anyama Ellimar dhâddhi Elly Kasim.

È bâkto Kumbang Tjari panèka, salèrana molaè arekkam debut sè lu-ghâllu. È taon 1961, salèrana makalowar album debut "Elly Kasim" dâlem bentu' perèngan celleng engkel. Bâkto ka'rowa Musik bârâ' parappaan rammè karana pangarona rock selancar ala The Shadows, sampè' Latin otabâ Musik Karibia akadhi cha-cha otabâ calypos. Ta' takerjhet manabi è buḍi arè, è debbut panèka pangaro-pangaro ghellek cè' èkarassana. Otèntik kalabân permaènan gitar Nuskan sè tamaso' sala sèttong lead gitar è orkès panèka, Elly mamaduaghi kalabân dialèk tor cèngko' Minang sè khas.

### Album rekkaman kalabân musik sè angèrèngè Orkès Arsianti
Sataon saamponna, salèrana molaè tambâ èkennal. È album Kumbang Tjari (Bhâli Records, 1962) nyamana Elly Kasim ampon bâḍâ è sampul aḍâ' abhâreng sareng asmana Nuskan Sjarif sang pemimpi orkès.

È taon 1966, Elly molaè arilis album solona. Kalabân tampilan khas penyanyè Ye Ye Pop Prancis sè èsabâ' è sampul aḍâ', èsabâ' jhughân kalabân kalimat "Kalabân Gajanja Jang Tersendiri".

### Konsèr tunggal - Ajulang Bintang, 57 Taon Elly Kasim Aḍenḍang
È tangghâl 29 Julè 2017 è bâkto aomor 73 taon, salèrana mabâḍâ konsèr tunggal ataju' (Ajulang Bintang 57 Taon Elly Kasim Aḍenḍang" è Tèater Jakarta, Taman Ismail Marzuki (TIM), Jakarta Pusat. È bâkto atampil degghik, salèrana bhâkal ngèbâ tembang-tembang sè pernah rilis tor populèr è bâkto salèrana aktif dhâddhi penyanyè. Ta' ghun atampil kalabân solo, salèrana bhâkal èḍukung sareng penyanyè sejawat tor penyanyè sè ghi' ngoḍâ è jhâman mangkèn kalabân akolaborasi. Total bâḍâ 17 laghu sè èbhâkta sareng Elly Kasim. Salèrana jhughân bhâkal akolaborasi kalabân Titiek Puspa, Be3, Judika, paduan sowara Rancak Voice sarta tello' penyanyè ḍaèra sè asalla ḍâri Minangkabau sè laèn.

## Sombher